|  |
| --- |
| 2020. október 15. Képviselő-testületi ülés |
| **Előterjesztés** |
| 9. napirendi pont – Döntés helyi esélyegyenlőségi program elfogadásáról;  Előadó: Ambrus Gellért polgármester |
| Készítette: Domjánné dr. Fehérvári Diána jegyző |

Tisztelt Képviselő-testület!

Az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Törvény), a helyi esélyegyenlőségi program elkészítésének részletes szabályairól szóló 2/2012.(VI.5.)EMMI rendelet, valamint a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011.(XII.27.)Kormányrendelet (továbbiakban: Kormányrendelet) előírásai alapján elkészült Vámosszabadi Község Önkormányzat új Helyi Esélyegyenlőségi Programja (továbbiakban: program).

A Törvény értelmében minden települési önkormányzat öt évre szóló helyi esélyegyenlőségi programot fogad el, melyet kétévente át kell tekinteni és felül kell vizsgálni. A települési önkormányzat az államháztartás alrendszereiből, az európai uniós forrásokból, illetve a nemzetközi megállapodás alapján finanszírozott egyéb programokból származó, egyedi döntés alapján nyújtott, pályázati úton odaítélt támogatásban csak akkor részesülhet, ha helyi esélyegyenlőségi programmal rendelkezik.

A felülvizsgálat elkészült. A felülvizsgálati dokumentum tartalmazza a már korábban elfogadott programban szereplő leírásokat, összegyűjtött adatokat. Változás a korábban elfogadott programhoz képest, hogy a statisztikai adatok többségében kiegészültek a 2018., 2019. és 2020. évi adatokkal, illetve a településen bekövetkezett társadalmi, gazdasági változások megjelentek. Helyet kapott továbbá a települést és a kistérséget érintő jövőbeni fejlesztésekre vonatkozó elképzelések is. A már meglévő intézkedési tervek továbbra is a program részét képezik.

Kérem a Tisztelt Képviselő Testületet, hogy Vámosszabadi Község Önkormányzat Helyi Esélyegyenlőségi programjának felülvizsgálatát megtárgyalni és elfogadni szíveskedjenek.

Vámosszabadi, 2020. 10. 13.

Ambrus Gellért polgármester sk.